รุกธุรกิจเพลง! “พิชญ์ โพธารามิก” คว้า “แบงค์ ชินดนัย” นั่งบริหาร E29 MUSIC IDENTITIES
“พิชญ์  โพธารามิก” รุกธุรกิจเพลง คว้า “แบงค์-ชินดนัย ภูวกุล” นั่งบริหาร “E29 MUSIC IDENTITIES” ปั้นศิลปินคุณภาพ เสริมทัพด้วยเทคโนโลยี Web3.0
“พิชญ์  โพธารามิก” รุกธุรกิจเพลง คว้า “แบงค์-ชินดนัย ภูวกุล” นั่งบริหาร “E29 MUSIC IDENTITIES” ปั้นศิลปินคุณภาพ เสริมทัพด้วยเทคโนโลยี Web3.0
30 ก.ย. 2565

วงการธุรกิจเพลงเตรียมฮือฮา หลังนักธุรกิจแถวหน้าของเมืองไทย นายพิชญ์ โพธารามิก ประกาศรุกธุรกิจเพลงอย่างเต็มตัว ด้วยเทคโนโลยี Web3.0 และ NFT Music Streaming เพื่อเปิดประสบการณ์ดนตรีอย่างไร้ขีดจำกัด พร้อมการสนับสนุนจากพันธมิตรทั้งในและต่างประเทศ โดยคว้า แบงค์-ชินดนัย ภูวกุล นั่งแท่นบริหารค่ายเพลง “E29 MUSIC IDENTITIES” (อีทูไนน์ มิวสิค ไอเดนติตี้) ด้วยดีกรีเป็นถึงพี่ชายของ แบมแบม-กันต์พิมุกต์ ภูวกุล หรือ “BamBam GOT7”
โดยประสบการณ์และฝีมือทางด้านดนตรีของ ชินดนัย นั้นไม่เป็นสองรองใคร เพราะเคยเป็นผู้อยู่เบื้องหลังความสำเร็จและเป็นที่ปรึกษาให้ค่ายเพลงในวงการบันเทิงไทยและเกาหลีใต้มานานกว่า 7 ปี เจ้าตัวพร้อมนั่งแท่นบริหาร “E29 MUSIC IDENTITIES” (อีทูไนน์ มิวสิค ไอเดนติตี้) อย่างเต็มระบบ เตรียมสร้างศิลปินคุณภาพหลากหลายสไตล์ เพื่อป้อนตลาดในไทยและต่อยอดสู่ระดับอาเซียนและเอเชียต่อไป  อีกทั้งยังมีพันธ์มิตรสำคัญ สถานีโทรทัศน์ช่อง MONO29 ให้การสนับสนุนด้วย
“รู้สึกเป็นเกียรติอย่างมากครับที่ได้รับความไว้วางใจจาก คุณพิชญ์ โพธารามิก ให้มาร่วมสร้างค่ายเพลง E29 MUSIC IDENTITIES ซึ่งผมได้วางคอนเซ็ปต์ค่ายให้เป็นพื้นที่ของเสียงดนตรี เป็น Free Space ของศิลปิน ไม่ว่าใครชอบเพลงแนวไหนสามารถเข้ามาหาที่เราได้ ศิลปินของค่ายจะมีหลากหลายสไตล์  ไม่ได้จำกัดแค่เพลง POP เท่านั้น  การสร้างผลงานเราจะให้ศิลปินเป็นผู้ริเริ่มเส้นทางของเขาด้วยตัวเอง โดยมีค่ายซัพพอร์ตความคิดและพัฒนาสิ่งนั้นไปด้วยกัน ศิลปินจะได้อยู่ในทุกกระบวนการทำงานได้มีส่วนร่วมกับทีมในทุกขั้นตอน เพื่อให้เขาได้เป็นเจ้าของผลงานที่เป็นตัวเขาเองมากที่สุด” ชินดนัย กล่าว
ด้านการทำงานของค่ายจะเป็นการผสมผสานระหว่างคนไทยและชาวต่างชาติ เพื่อให้ผลงานมีมุมมองที่กว้างขวางแปลกใหม่และไร้ขีดจำกัด ด้วยการสนับสนุนของ นายพิชญ์ จะทำให้ค่ายเดินหน้าทำงานได้อย่างเต็มศักยภาพในทุกด้าน ขณะเดียวกันค่ายได้วางแผนต่อยอดให้ธุรกิจแข็งแกร่งยิ่งขึ้น ด้วยการนำเทคโนโลยี Web3.0 มาเปิดประสบการณ์ทางดนตรีในรูปแบบใหม่ เช่น NFT Music Streaming, Metaverse Concerts, Fan Token community และรูปแบบของ Showbiz Business เพื่อให้ E29 MUSIC IDENTITIES พร้อมในการเป็น Music Entertainment อย่างครบวงจร และยังเตรียมทำตลาดในระดับอาเซียนและเอเชียต่อไปในอนาคต